muide, ma üritan enamjaolt hoiduda pingutustest, mis pakuvad midagi alles PÄRAST pingutust - milleks, kui olemas on hulk tegevusi, kus juba pingutus ise pakub mõnu (näiteks ma kaifin kohutavalt tegevusi, mis suudavad mu eri liiki mälusid põhjalikult rakendada). Kui ma saavutan ideaalse elustiili, siis ma teen ka tööks ainult  sellist asja, mis mind lõbustab. See väga kaugel ei ole, sest tõlketöö pakub umbes samasugust mõnu nagu sudokude lahendamine - aga millegipärast liigitatakse esimene "tööde" ja teine "lõõgastumise" hulka. Mul on ka üks tuttav, kes on võimetu ükskõik mida lugema, ilma et ta teksti ühtlasi toimetaks - nii et teksti mittetoimetada oleks tal raskem kui toimetada, järelikult viimane on mõnusam ja huvitaval kombel ollakse nõus selle eest isegi raha maksma.